gentaiscool/nusaparagraph_emot huggingface dataset:
Swara fals pas nampil nyanyi kuwi dadi salah siji kekurangan sing kudu didandani lan ditutupi karo para penyanyi amarga bisa ngerusak suasana ning ndhuwur panggung. Swara sing fals iki dadi salah siji tandha penyanyi sing ragu-ragu lan uga ora yakin karo apa sing dinyanyekake. Kamangka, sak durunge nyanyi, penyanyi iki kudu paham apa sing arep dinyanyekake. Banjur saka nyanyian kuwi, penyanyi uga kudu ngelatih sak durunge tampil lan uga peka marang nada lan musik. Yen ngerasa kurang sehat, akeh ngombe banyu putih lan uga istirahat ben ora tambah ngerusak pita swara. Sing pungkasan, aja grogi lan tetep berusaha nyanyi kanthi rampung. 

Emotion: shame
Nag pas agustusan mesti nag sekolahanku biyen iku ramene megilan polahe akeh lomba. Terus tahun iki pas waktu ngumumno sing menang lomba, koncoku ditunjuk dadi MC kanggo ngisi acara iku maeng. Tapi deke iku kudu ora gelem saole wedi nang nang duwur panggung ora iso ngomong koyok agustusan sing biyen sampek deke tak wei ngombe ben lancar oleh ngomong. Kat kedadean iku deke maleh rodok wedi nag munggah panggung polahe mesti deke rodok dredek ambek bingung nag nang duwure panggung. Masio ngunu, deke iku asline pintere ngomong megilan, dredeke iku mok awitan tok polahe isek rodok kagok karo sing jenenge motone wong akeh polahe nyawang deke.

Emotion: fear
Semester wingi aku karo koncoku sing biasane nag mangan mesti nang pinggire parkiran iku moro-moro masi bocah sing ancene ora asing kanggo awak dewek kabeh, yo bocah sak kelas iku akeh singerti ambek deke. Nah pas iku deke iku moro-moro yopoti spione sepeda sing rodok larang, terus jarene koncoku iku ora gonane deke  mergo deke iku ora duwe sepeda iku. Nah karo koncoku maeng langsung diparani. Ambek ditakoni, "ate lapo awakmu, nyolong ya?". Terus mocahe maeng ngomong nag ora ngelakoni iku, ambek raine kemringet karo abang soale wedi konangan karo isin mergo biasane deke iku meneng ambek bocah-bocah ngertine deke iku termasuk bocah alim.

Emotion: shame
Wes dadi rutinitas gawe kabeh mahasiswa gawe KRS an ben pergantian semester. KRS iku tujuane gawe milih mata kuliah sing bakal dileboni pas semester iku mau. Biasane para mahasiswa iki cepet-cepetan gawe KRS an cek entuk mata kuliah sing dosene enak. Aku pun termasuk sing bertujuan koyok ngono. Dadi pas bengi sak durunge KRS an, aku wes siap nang ngarep laptop dan wes nyiapno daftar mata kuliah sing tak pingini dan dosen sing tak pingini. Aku yo wes siap gawe melbu nang web KRS an e. Pas jam 12 teng, ketepakan banget aku langsung isok melbu nang web e dan cepet-cepetan milih mata kuliah sesuai daftar sing wes tak catet. Gak suwe aku langsung klik konfirmasi dan aku temenan isok entok mata kuliah sing dosene enak nek ngajar. Temenan bejo puol aku.

Emotion: happy
Jarene koncoku sing biasane etet-etet iwak, ambu amis iku ancene marakno wong sing ora tawar ambek ambu iku  maelh jijik. Nah sing garai jijik iku maeng yo mergo deke ura kulina mangkane sing ambe mesti mangkel ambek kuwok-kuwok. Tapi jarene deke mergo wes kulino etet-etet iwak, ambu amis iku ora masalah toh disabun ae engko wes ilang. Tapi ono sing ambune amise iku angel ilangane yoiku amise iwak laut, nah amise iwak laut iku ancene angele megilan nang diumbah, mergo sing jenenge iwak laut iku amise megilan nag dibandingno karo sing jenenge iwak biasane utowo iwak tambakan. Nah mangkane wong sing ora mentolo ambu amis biasane nag ambu titik langsung mengkirik.

Emotion: disgusted
Ngajari anak babagan mangan kuwi pancen angel-angel gampang, utamane kanggo balita sing pertama kali thukul untu. Rasane kabeh barang lan panganan pengin dilebokake menyang lambe. Virus lan bakteri uga gampang mlebu lan bisa marai penyakit pencernaan lan bisa marai bayi rewel. Kamangka kuwi, para ibu iki kudu nggatekake keresikan lingkungan apa sing dipangan karo anak. Carane yaiku ngeresiki kabeh bekas panganan lan uga alat mangan nganggo sabun sing higienis lan uga aman kanggo bayi. Banjur ibu kudu ngawasi apa wae sing dipangan karo anak, kaya dolanan lan uga panganan sing wis ceblok ben ora dadi penyakit lan ora dadi kebiasaan sing ala. 

Emotion: disgusted
Ben awakmu mbari masak iwak utowo daging, pasti tanganmu bakal mambu amis. Dan ambu amis iku mau gak bakal ilang nek dicuci nganggo sabun biasa. Ambu amis sing gak ndang diresikno iku bakal isok nempel luwe suwe pindo, dadi ancen kudu diresikno sing bener. Onok cara gawe ngilangno ambu amis nang tanganmu, yaiku nganggo lemon. Kemampuan lemon iku gak usah diragukno maneh. Cara gawe ngilangno mambu amis nang tangan iku koyok ngene. Siji, rendem pirang potong lemon nang njero banyu. Loro, nggoen banyu rendeman lemon iku mau gawe wisuh sambil terus gosok telapak tangan nganggo irisan lemon mau sampe ambune ilang. Wes ngono tok carane.

Emotion: disgusted
Salah siji acara sing lumayan terkenal dan isine tentang ngeprank iku jenenge Just for Laughs Gags. Just for Laughs Gags iki acara komedi bisu sing asale teko Kanada. Acara iki digawe karo grup Just for Laughs. Produser teko acara iki yaiku Wild Rover Productions. Lokasi produksine iku nang Montreal, Kanada. Acara iki pertama kali ditayangno nang kanal CBC Television ambek The Comedy Network. Acara iki iku nampilno wong-wong sing dijebak ndek berbagai situasi sing uaneh pol karo para aktor, terus kamera tersembunyi bakal ngerekam reaksi wong-wong sing dadi korban kenaehan iku mau. Acara iki gak onok suara blas, mek onok efek suara, ngguyu, karo musik.

Emotion: surprise
Sing jenenge setan iku bakal terus ganggu menungso sampe engkok pas kiamat. Salah siji gangguan sing dimarakno setan iku rasa was-was. Penyakit was-was iki temenan onok dan wes disebut sisan nang surat An-Naas ayat 1—5. Nek uwong wes kenek penyakit was-was, pasti wong iku bakal diliputi keraguan, gak tau tenang, dan bakal ngeroso abot gawe ngelakoni ibadah. Nek awakmu sadar nek lagi kenek penyakit iku, awakmu kudu cepet ngelakoni tindakan ben isok ucul teko penyakit iku. Carane gampang. Siji, ojok dipikir jeru nemen. Loro, njaluk perlindungan nang gusti Allah SWT. Telu, fokus ibadah sing luwe rajin. Terakhir, akehno sinau tentang ilmu agama.

Emotion: fear
Saiki akeh bocah sing saking akrape utowo pareke ambek koncone sampek nangis-nangisan nag pisah ambek koncone. Jarene ngunuku iku sedeh polahe pisah ambek koncone.  Tapi ono sing ngarani roso sedeh pas pisah ambek koncone iku wajar soale sing jenenge konco apik mesti duwe kenangan sing ora iso dilalekno. Mangkane nag roso sedih polahe pisah ambek konco jaman saiki dianggep wajar karo bocah-bocah soale iku dianggep dadi simbol roso sayang ambek konco-konco sing bakal ora iso ngalami opo-opo bareng maneh koyok nag pas ora pisah. Dadi iku iso dadi simbol roso keakrapan sing ono nag gone ati sing perlu diketokno ambek ora iso diempet nag pas waktu ate pisah ambek konco.

Emotion: sad
Kualitas pesawat domestik ning Indonesia saiki rada gonjang-ganjing amarga akeh keluhan saka penumpang sing diomongake lewat sosial media. Manajemen pesawat sing elek iki dadi masalah transportasi ning Indonesia. Lalu lintas udara iki uga dadi ora karuan amarga penjadwalan penerbangan sing ora tertib. Kadhang ana pesawat sing telat, dibatalake, uga ana sing malah budhal luwih dhisik saka jadwal. Jadwal sing ora teratur iki marai penumpang akeh sing kaget amarga ora ana informasi sing diumumake utawa informasi sing telat. Ora terature jadwal iki marai rusake akeh jadwal ning kabeh aspek, apa maneh jadwal kanggo wong sing lagi bisnis, kargo, lan kanggo profesional liyane.

Emotion: surprise
Wong nag wes kadung kepepet polahe ngadepi bahaya mesti keweden, mboh iku polahe sing dadekno perkoro iku utowo ambek sing garai wong iku maeng ngerasakno wedi iku maeng. Tapi roto-roto wong iku mesti tau ngalami perkoro iku maeng. Mbak iku ambek uwong utowo karo lingungan sing dadekno wong iku maeng kepepet sampek keweden contone wong diajak asu sampek pojokan, terus ora iso mlayu. Akhire deke kan wes kepet ora iso lapo-lapo. Terus sing ono yo mok keweden sing iso-iso dadekno roso trauma utowo gangguan mental nang wonge iku maeng. Mangkane nag iso ngelakoni sembarang iku yo kudu ati-ati utowo nag gak ngunu kudu nyiapno mental  sing ancene kuat.

Emotion: fear
Halitosis utowo ambu cangkem iku isok dialami karo sopo ae. Ambu cangkem iku kondisi sing disertai ambek mambu napas cangkem sing gak enak. Kondisi iki isok disertai ambek lambe garing, rasa gak enak nang lambe, ambek werno putih nang ilat. Ambu cangkem iku isok mergo teko jenis panganan sing melbu nang cangkem, keresikan lambe sing gak kejogo, penyakit sing diderita, ambek gaya urip sing gak apik. Ambu cangkem iku sek normal nek misal kondisi liyane gak onok gangguan, dan isok diatasi dewe. Tapi nek misal onok keluhan tertentu, mendingan diperiksakno nang dokter. Keluhan iku isok teko lambe garing, lara pas ngunyah, lara untu, getihen nang daerah cangkem, demam, ambek bercak putih nang amandel.

Emotion: shame
Wong kang nyerobot antrean kuwi pancen marai gondok lan mangkel, apa maneh antrean kuwi babagan sing kudune ora kudu ngantre tapi ya tetep oleh kaya ngantre ning kasir uga ngantre ning panggon hajatan. Nanging akeh wong sing ora sabar lan kudu dikandhani amarga kebiasaan iki ngerugikake wong akeh. Carane ben ora gampang diserobot uga macem-macem kaya misal ngadek lan nunggoni antreane awak dhewe ben ora didhesek karo wong. Banjur yen isih meksa, wong wing isih nyerobot kuwi dikandani lan diarahake nganggo basa sing apik. Yen isih ngotot, kudu wani lapor marang petugas keamanan amarga wis kalebu kasus ngganggu ketertiban lingkungan.

Emotion: angry
Saban Sabtu isuk, aku ngerewangi ibuku blanja ning pelelangan iwak sing ana ning cedhak omahku. Pelelangan iwak iki dadi siji karo pasar tradisional sing ana ning pinggir pantai. Kamangka, mesti rame banget wayah isuk. Apa maneh saiki cedhak banget karo preian sekolah. Ning cedhak pasar kuwi uga ana jasa kanggo mbakarake iwak ben bisa langsung mbakarake iwak ning wilayah laut kuwi. Amarga mau bengi laut ombake galak, akeh kapal sing ora lunga menyang laut lan ninggalake iwak mati akeh banget. Kamangka, suasana pasar dadi mambu banget, apa maneh campur karo sampah sayur saka pasar sing wis mbosok. Tinimbang muntah amarga jijik, aku luwih milih ngentenin ning parkiran. 

Emotion: disgusted
Prosoku diguyu bocah sak kelas iku ancene perkoro sing garai isin lo. Tapi iku nag sing diguyu maeng perkoro sing ngisin-ngisini. Nah koncoku iku tau turu sampek ngiler-ngiler pas diterangno ambek gurune polahe deke mari melekan bengine. Terus koncoku iku maeng digetak ambek gurune sampek keplayon. Akhire bocah-bocah sak kelas guyu kabeh mergone deke jumbul maeng. Terus ket iku deke maleh ora tau turu maneh nang kelas polahe wes kisinen ambek kapok nag diguyu bocah sak kelas maneh. Terus jarene bocahe, perkoro iku bakal dadi perkoro sing ngisin-ngisine sing bakal dadi kenangan sing elek nang uripe sampek tuwek. Tapi deke ora trauma ambek perkoro iku.

Emotion: shame
Hadiah nang istilah madzhab Syafi’i iku berarti pemberian suatu benda tanpa onok imbalan, sing disertai karo pemindahan barang iku nang penerima hadiah sebagai bentuk penghormatan. Ngekeki hadiah iki gawe beberapa uwong isok dadi salah siji ungkapan ekspresi gawe ngejalin hubungan ambek sesame menungso. Dan hukume ngejalin hubungan apik karo sesama iku wajib gawe kabeh wong Muslim. Dadi hukume ngekeki hadiah iku halal, dan malah dianjurno. Nang hadits sing diriwayatno karo Al-Bukhari, Rasulullah SAW bersabda, “Hendaknya kalian saling memberi, niscaya kalian akan saling mencintai”. Dadi gawe dulur-dulur Muslimku, ayo saling tuker hadiah nang satu sama lain. Selain nyenengno awak, isok ngejalin hubungan apik karo sesame, entok pahala maneh.

Emotion: surprise
Ora ono wong sing nesu tanpa sebab. Yen ono wong sing ngomong dheweke nesu mergo nesu wae dudu artine dheweke ngapusi. Iso wae dheweke kui ora ngerti opo sing sebenere gawe dheweke emosi. Koyo misale sing paling gampang, wong kui sok ngerti-ngerti senewen dhewe. Padahal solusine kui mung mangan. Mungkin uteke kui ngeroso dheweke durung butuh mangan, nanging wetenge kui sak jane wis butuh. Hal sing podo mungkin iso kedadean neng nesu-nesu tanpa sebab sing liyane. Iso wae pas kui awak dhewe nesu karo konco cerake awak dhewe. Nanging mergo neng pikirane awak dhewe kui konco cerak ora mungkin gawe nesu, pikirane dhewe nutup kemungkinan kui seko kesadarane awak dhewe.

Emotion: angry
Ana tradisi ning salah sawijing kampus ning Korea Selatan kanggo ngerayakake lulus ujian. Tradisi iki ana ning Universitas Sungkyungkwan. Universitas iki perguruan tinggi sing paling tuwa ning Korea Selatan lan wis ana wiwit jaman kerajaan. Universitas iki kalebu salah sawijining perguruan tinggi sing duwe peninggalan kaya museum lan monumen pendidikan. Pas lulus ujian, kabeh mahasiswa ing mesti duwe tradisi kanggo ngewenehi kinurmatan kanggo leluhur sing wis ngabdi marang kampus lan pendidikan. Rampung wisuda, kabeh mahasiswa ngumpung ning ngarep monumen lan ngadakake upacara dan ndedunga bareng. Upacara iki wis ana wiwit jaman biyen lan tetep dilestarekake kanggo njaga tradisi ning Sungkyungkwan. 

Emotion: happy
Yen awak dhewe nesu mergo diseneni bos kui gamblen neng media sosial kui dadi solusi sing paling tepat. Timbange awak dhewe bengak-bengok utowo gebrak-gebrak mejo neng kantor, kui malah iso marake bose dhewe tambah ora seneng, mending awak dhewe neng kamar karo teturon misuh-misuhi bose dhewe neng media sosial. Media sosial kui dadi panggon sing paling cocok karo perkoro sing koyo ngene. Neng kono awak dhewe iso gawe pseudonim utowo jenenge neng akun kui ora nganggo jeneng asline awak dhewe. Mergo identitase bedo kui, awak dhewe iso ngomong opo wae neng kono. Awak dhewe iso goblok-gobloke bose dhewe tanpa ono sing ngerti awak dhewe ngelakoke kui. Paling bose dhewe ngerteni awak dhewe nyambut gawe dadi biasa meneh koyo biasane.

Emotion: angry
Dino iki, aku dijak ambek koncoku nang Restoran dimsum nang daerah Blok M. Jare arek iku kate nraktir aku soale aku lagi ulang tahun, sekalian kate nyudokno nek nang kono iku dimsum e kebacut enake. Berhubung aku penasaran sisan, akhire tak iyani ae. Awak dewe mrono numpak MRT dan mlaku dilut wes tutuk nang Restoran e. Berhubung lagi sepi, awak dewe gak atek leren ngantri. Pas nang kono, aku dipeseno sembarang kalir ambek koncoku dan aku nurut ae. Gak suwe, panganane podo teko. Gak atek mikir, awak dewe langsung mangan iku kabeh. Dan kudu diakoni, iki ancen uwenak kabeh. Pas ditakoni, endi sing paling enak, aku jawab mie ne. Terus koncoku langsung ngomong nek iku mau jenenge mie char siu. Aku langsung mak dheg. Char siu iku kan daging babi, dan sek tas iku aku buru mangan babi? Aku langsung ketar-ketir karepe dewe. Berusaha ngeyakino awak dewe nek aku gak eroh iku berarti gak bakal duso, wong wes kadung. Tapi aku gak isok gak kepikiran nek aku buru ae mangan babi sing jelas-jelas haram. 

Emotion: fear
Kecelakaan kerja iku isok diklasifikasikno dadi pirang-pirang jenis. Siji, klasifikasi menurut jenis kecelakaan. Mulai teko tibo, keluguran benda, tertumbuk utowo kenek benda, kecepit ambek benda, pengaruh suhu duwur, kenek arus listrik, sampe kontak ambek bahan-bahan bahaya utowo radiasi. Loro, klasifikasi menurut penyebab. Penyebab iki dibagi dadi pirang subbab sing engkok terbagi dadi pirang sub subbab maneh. Subbab iku mulai teko mesin, alat angkut ambek alat angkat, peralatan liyane, bahan bahan, zat-zat, radiasi, lingkungan kerja, kewan, ambek penyebab liyane sing durung memadai. Telu, klasifikasi menurut sifat luka utowo kelainan. Mulai teko patah tulang, keseleo, regang otot, abo, amputasi, luka bakar, keracunan, dan liyane maneh. Terakhir, klasifikasi menurut letak kelainan utowo luka nang awak. Mulai teko sira, gulu, awak, anggota duwur, anggota ngisor, ambek kelainan umum.

Emotion: fear
Aku tau diget-geti karo demit seng ono neng poster bioskop. Ceritane ngene. Aku lagi neng bioskop karo konco-koncoku. Pas kui, awak dhewe lagi pengen lagi nonton film Captain America: Civil War. Awak dhewe wis pengen nonton kui seko pertama film super hero kui muncul neng bioskop. Nanging, mergo filme kui laris banget lan awak dhewe duwe kesibukan dhewe-dhewe, awak dhewe lagi iso nonton pas filme kui jam tayange mung setik. Sak durunge mlebu, aku neng kamar mburi disi. Pas metu, aku ora nemu konco-koncoku. Dadi aku mung ngadeg meneng karo dolanan HP neng cerak tembok. Saking bosene, aku geleng-gelengke sirah. Pas nengong, aku delok rupa demit neng ngarep rai persis. Kaget, aku bengok banter banget. Mergo aku bengok kui, koncoku iso nemoke aku. Jebul kui mung poster film horor tok. Isin aku.

Emotion: surprise
Biyen pas aku dolan nang omahe koncoku, ono salah sijine wong sing duwe oamh apike megilan. Nah koncoku iku maeng ngomong nag wong iku termasuk wong sing paling sugeh sak desone. Tapi saiki deke iku ora tau metu omah polahe omahe biyen iku tau ate disita ambek bank soale telat bayar utang nang bank. Nah utange iku maeng yo termasuk gedene megilan, kiro-kiro oleh montor loro anyar lah. Nah koncoku sing ngerti iku maeng yo bade nag wong iku paling yo kisinen ambek wong sing ono nang pinggir-pinggire soale biasane wonge kan dianggep sugeh. Terus nag ono opo-opo warga kunu kan yo mesti jaluk bantuan nang kono. Tapi saiki wes ora tau mergane wong sing nang kono ngerti kedaden iku.

Emotion: shame
Pas KKN ning Lampung pedalaman, aku disilihi motor karo Pak Kades kanggo lunga menyang desa sebelah. Motor iki jenis matic lan akeh sing rusah amarga dipreteli karo anake Pak Kades. Ning desa kuwi pancen akeh kebo uga sapi sing diternak cul-culan. Sing marai ndreged yaiku rem sing ana ning motor iki uga blong lan ora kena dinggo. Kamangka, aku milih lunga dhewean amarga ora gelem mbahayakake kancaku. Pas ning dalan sing mudhun, aku ndredeg lan wedi amarga dalan iki tambah kacau lan kaya nantang maut. Aku uga meh nabrak sapine warga nanging ora kena amarga aku jajal gawe fokus ben ora nabrak amarga iki motor nyilih.

Emotion: fear
Nag ono wong sing dadekno wong liyo iku srengen polahe ora diwei keadilan, artine wong iku maeng wes ngelanggar anjurane tokoh-tokoh sing biyen merjuangno kemerdekaane negoro iki. Padal nang Pancasila wes ditutuk nag keadilan iku kudu dilakoni kabeh wong sing nang negoro iki. Tapi kenyataane akeh sing ngelanggar, awit teko pemimpin sampek ngisor. Nang kabeh ajaran sing jenenge anjuran dikongkon adil ancene kudu dijejekno soale nag ora jejek mesti akeh wong sing bakale ora trimo terus akeh sing srengen. Nag wes akeh sing srengen polahe ora jejeke keadilan maeng yo bakal apes, terus akeh sing kenek dampake, mboh iku elek utowo apik.

Emotion: angry
Nak ancene keweden pas ditotno wong asing iku kudu ngedoi wong iku terus soale kan ora ero wong iku duwe niat apik opo elek. Terus nag iso mlebuo panggonan sing rame-rame ben ora ono kedadean sing ora dikaerpno contone kerampokan, begal ambek sebongsone iku maeng. Tapi sarane koncoku iku nag iso lereno nang panggonan sing sekirane iku aman kanggo leren yaiku panggonan umum sing ancene rame karo uwong ben ora kedaden perkoro elek. Mangkane kudune wong nag wes ditutno wong asing terus keweden iku yo pikirane ambek atine kudu iso tenang terus karo golek panggonan sing anteng tapi akeh wong, ben nag ono opo-opo iso jaluk tolong.

Emotion: fear
Ning daerahku, layanan puskesmas iki kaya ora ana manfaate amarga antriane mesti rame lan senengane nyisihake wong kang nganggo layanan BPJS. Aku melas karo wong sing wis sepuh sing lagi berobat wis ngentesi saka isuk nanging ora oleh layanan sing apik lan kadang ora bisa ditangani amarga doktere kudu dinas ning rumah sakit liyane utawa ana acara. Rumah sakit iki uga wis kaya panggon pengungsian yen wayah musim udan amarga akeh sing lara, wiwit saka bocah bayi kanthi wong sing wis sepuh. Amarga kuwi, saiki aku milih nganggo asuransi liyane sing luwih bisa dipercaya lan luwih cepet ditangani ben ora kedadean sing ora dipengeni.  

Emotion: angry
Taun iki aku lan kaluwargaku akhire bisa dolan ana ing  Korea. Negara sing dadi kepenginku wiwit 2 taun kepungkur. Aku seneng lan pengin dolan ing Korea amarga aku seneng karo kabudayane. Aku uga pengin sinau kabudayan sing ana ing Korea. Nalika aku ing Korea, ing kana lagi mangsa adhem lan ana udan salju. Iki dadi pengalaman paling nyenengke yaiku ndelok udan salju. Warnane putih, lugur sithik-sithik saka langit. Yen didelok luwih cedhak, wujude kaya es batu sing ana ing kulkas. Nalika saljune mudhun, aku kudu nggawe jaket sing kandel banget supaya ora kadhemen. Yen kadhemen, kulit bakalan abang kabeh lan kerasa garing.

Emotion: happy
Mergo pandemi, kepekso aku kudu sidang skripsi online nang kosanku. Sidang skripsi online sing bakal tak lakoni iku bakal video call-an ambek para dosen pembimbing nang WhatsApp. Dadi aku wes sedia koneksi internet sing banter cek engkok pas tengah-tengah gak atek macet-macet. Ket isuk, aku wes nyiapno kabeh. Mulai teko mosisino hp cek pas digawe video call-an, materi skripsi, ambek mental. Onok koncoku sing teko gawe nyemangati aku nang kosan dan ngancani aku pas sidang skripsi. Dan iku marai aku gak sepiro ndredeg. Pas sidang skripsine mulai, aku nyampaino materi dengan batas waktu 10 menit, nek gak ngono bakal diputus ambek dosene. Untunge aku isok nyampaino kabeh materiku dalam waktu 10 menit. Mbari ngono, baru sesi tanya jawab sing berjalan dengan lancar. Diskusi iku mau berlangsung selama kurang lebih sak jam setengah. Marine diskusi, aku dikongkon out teko call soale para dosen arep diskusi dewe gawe nentukno nilai sidangku dan engkok bakal di-call maneh. Aku ngenteni 10 menitan, dan akhire di-call maneh. Dosen pembimbingku ngumumno aku lulus dengan nilai A-. Pas krungu iku, rasane luego banget, karena akhire aku lulus sidang skripsi.

Emotion: happy
Gawe awakmu mahasiswa anyar, pasti rodo kepikiran pas ndelok UKT sing gak sesuai ambek kemampuan ekonomi keluargamu. Tambah bingung maneh nek awakmu gak termasuk nang mahasiswa sing lolos bidikmisi soale kondisi ekonomi sing jauh luwe mending timbang mahasiswa sing ketompo bidikmisi. Nek wes koyok ngono, solusine adalah daftar beasiswa. Dengan awakmu daftar beasiswa, iku wes akeh membantu wong tuwomu gawe bayar UKT ben semester. Wes ngono, nek awakmu ketrimo beasiswa, bakal isok melbu nang CV sing isok berpengaruh gawe nilai dirimu dewe dan bakal akeh dipertimbangno nang dunia kerja engkok. Dan akeh banget pilihan beasiswa sing isok mbok njupuk. Dadi gak usah bingung, langsung ae daftar beasiswa.

Emotion: happy
Kleru nyelok wong iku ancene gelek kedaden nang endi-endi masio iki ora sengojo ambek kadang sing nyelok barang kecelek. Tapi perkoro iki yo termasuk perkoro sing ngisini mergo iso dadekno ati wong sing nyelok iku koyok rumongso nang deke iku macak-macak ngenal nang wong sing dijeluk, padal yo asline kenal, tapi lali jenenge tok. Nah perkoro ngunuku maeng ancene nag sampek kedaden iso marakno isin nang ati. Opo maneh nag iku sampek kedaden nang ngarepe wong akeh utowo nang ngarepe konco-koncone wong sing diceluk iku maeng terus kenal ambek wong sing diceluk iku yo tambah ora karoan isine. Yo mangkane nag ancene lali ambek wong iku ati-ati.

Emotion: shame
Ulan wingi aku ambek koncoku dolan nang salah sijine mall nang Suroboyo gawe golek laptop. Nah pas tutuk kono aku ngelake orambloko soale hawane panase megilan. Terus maringunu aku ambek koncoku tuku es teh sing ono nang mall iku. Wes ngantri nang bote tibake ono mas-mas sing moro-moro nyrobot ambek pacare. Nah koncoku ora trimo akhire koncoku moro nang bakule terus ngomong "Mbak aku kat maeng ora nang didoli nang iki moro-moro ate mbok ladeni mbak". Terus sing dodol maeng ngomong "Iki wes langganan mas". Mari ngunu koncoku langsung tuku es liyane sing ono nang pinggire wong maeng ben, jarene "ben ngerti rasane ati loro wong kene maeng, gak ngerti aku ket maeng ngenteni ketelak, tambah dikekno wong liyo". 

Emotion: angry
Koyok biasane, ben onok periode penerimaan mahasiswa anyar, iku pasti onok sing jenenge diklat. Tujuane iku gawe ngenalno maharasiswa anyar mau karo senior e. Ben tahune panggon diklat e mesti bedo-bedo. Tahun iki, diputusno nek diklat e diadakno nang Pantai. Anes sing krungu pemberitahuan iku langsung cepet-cepet nolak. Nurul sebagai PJ kelompoke Anes langsung takon, opo’o kok berhalangan hadir nang diklat engkok. Anes jawab lah nek de’e fobia karo Pantai, dan de’e gak kuat ngadepi fobiane. Nurul ngeroso nek iku gak masuk akal, dan tetep nyoba mbujuk Anes gawe melu. Anes sek tetep nolak terus, sampe akhire de’e nangis kejer saking emoh dan saking wedine kebayang ambek pantai iku mau. Ndelok Anes sampe koyok ngono marakno Nurul gak tego dan akhire ngoleni adek tingkate iku gak melu diklat.

Emotion: fear
Salah siji jenis kain sing ora bisa suwek utawa bedhah senajan dinggo akeh obah yaiku bahan kain ribstop. Bahan kain iki sajane kaya katun nanging ora bisa suwek amarga kekuatane ana ning cara nenun lan kain iki bentuke 3 dimensi saking kandele. Ribstop iki biyasane digawe njahit seragam tentara amarga kain iki tahan angin, nduwe kelebihan ngangetake awak, tahan senajan kena gaman sing landhep, lan ora gampang nyebarake bocoran banyu. Nanging kekurangan kain iki yaiku ora bisa nyerep keringet lan abot. Amarga kuwi, wong sing nganggo celana bahan ribstop iki bisa kejaga saka rasa isin amarga celana suwek nanging sering gatel amarga keringet sing ora bisa diserep.

Emotion: shame
Pas aku mangan jajan ambek koncoku nang gurine parkiran kampusku, koncoku moro-moro jawil aku ambek ngejak mlaku nang pojoke parkiran sing ancene rodok sepi, nah pas nang kono maeng, ono bocah loro lanang ambek pacare. Nah pas nang kono maeng aku ambek koncoku maeng mandek ambek lunggo terus karo mangan jajan maeng. Bocah loro maeng moro-moro gegeran ambek padu terus ngajak pedot mergo sing wedok maeng ora temen soale jarene sing lanang maeng deke iku mlaku ambek lanangan liyane. Nah aku ambek koncoku mok mantuk-mantuk tok delok iku maeng. Terus pas aku masih menduwur nang tingkat loro ambek telu tibake akehe pol sing delok. Nah pas bocah loro iku maeng ngerti nag akeh sing delok, bocah loro maeng langsung bubaran mergo mari gegeran ambek padu sing ora jelas ngunuku maeng.

Emotion: shame
Rencanane dino iki Gusti kate jogging koyok biasane. De’e nelpon Yuna, pacare, gawe ngajak jogging bareng. Tapi Yuna malah ngomong males dan ngongkon Gusti jogging dewe ae. Akhire dengan perasaan kecewa, Gusti tetep milih gawe jogging mbasio dewean. De’e milih jogging nang GOR cedek omahe. Berhubung wingi wes isok mencapai target nganti petang puteran, saiki de’e narget sampe limang puteran. Mbarine muteri area GOR ping limo, Gusti langsung lunggo gawe istirahat. Mripate ndeloki pemandangan sekitar GOR sing lagi rame banget. Cuma mripate moro nagkep wajahe Yuna sing lagi gandengan ambek wong lanang. Sing marai de’e emosi, de’e eroh lanang sing digandeng pacare iku Hendra, koncone dewe. Emosine memuncak pas ndelok Yuna nyium pipine Hendra. Gusti njupuk hp ne dan ngefoto Yuna karo Hendra, dan ngirim nang chatroom e de'e karo Yuna. Gusti isok ndelok nek Yuna langsung ngecek hp ne dan langsung panik. Ket adoh, Yuna ambek Hendra clingak clinguk nggoleki Gusti. Pas wes ketemu, wong loro iku langsung mlayu dan ngampiri Gusti. Sedangkan Gusti langsung ngadek dan mlaku ngadoh. Moro tangane didarik. Gusti langsung noleh dan ndelok raine Hendra. Gak atek abang gak atek ijo langsung ditapok ngono ae raine. Yuna langsung panik dan misahno mereka. Gusti sing sek emosi langsung nyentak Yuna dan ngongkon de’e meneng. Gusti sing kepalang emosi langsung misuhi wong loro iku dan mutusno Yuna ngono ae.

Emotion: angry
Pas lagi neng panggon sing awak dhewe ora kenal kui, rasane pancek ora kepenak. Aku tau ngerasake kui pas lagi ono acara neng TMII. Kui acara pertemuan siswa sak Indonesia sing melu lomba seko Dinas PU lan Tata Ruang. Lomba kui diadake neng 34 propinsi neng Indonesia. Sakben propensi kui ngirim sing siswa sing menang neng daerahe neng TMII kui. Sing marake aku ngeroso ora kepenak neng kono kui ono beberapa perkara. Sing kesiji, aku kui ora bener-bener menang. Aku mangkat neng Jakarta kui mergo ora ono wong meneh sing melu. Sing keloro, kui panggon ngenepi koyo neng barak tentara. Dadi kabeh siswa seko akeh daerah kui ono neng kono. Sing paling parah kui, alesan sing ketelu, aku lan rombangan seko Yogyakarta kui teko telat. Dadine, aku ora ono akeh wetku ben iso dadi cerak.

Emotion: fear
Aku nduwe kucing jenis bengal, jenenge Brian. Kucing iki ditemukno ambek bapakku pas sek cilik banget dan langsung diadopsi timbang keleleran ning dalan dan ditubruk motor. Aku sing seneng banget ambek kucing langsung seneng banget. Berhubung Brian iki umure sek sekitar seminggu, aku bener-bener ngeramut kucingku dengan intens. Mulai teko ngedoti susu sampe ngresikno awake. Tambah suwe, Brian tumbuh dadi kucing sing sehat. Brian yo mulai isok mangan panganan kucing sing liyane. Sampe suatu hati, moro-moro Brian meneng tok. Terus gak onok abang gak onok ijo, moro-moro Brian muntah-muntah. Langsung cepet-cepet tak gowo nang vet cek ndang diperikso ambek dokter. Dadakno Brian kenek diare dan kudu dirawat luwe intensif nang omah. Akhire aku tuku obat-obat sing dibutuhno teko resep dokter. Buru ae tutuk omah, pas aku kate ngetokno Brian teko kargo, kucingku wes lemes banget. Dan gak suwe, de’e wes gak onok napase. Pas tak obahno, blas gak obah. Awake suwe-suwe dadi kaku. Aku langsung nuangis mergo gak isok nyelametno nyawene Brian.

Emotion: sad
Kanggo wong sing sering budhal lan mulih numpak pesawat, informasi jadwal iki penting banget didelok amarga kadhang ana perubahan jam utawa terminal bandara. Jadwal penerbangan iki uga kadhang ora bisa diprediksi amarga cuaca sing elek utawa urusan administrasi liyane. Kamangka kuwi, kanggo wong sing sering numpak pesawat ana persiapan sing perlu dilakoni. Kaping pisan yaiku wajib ngenali kabeh denah lan alur ning bandara. Kaping pindho, informasi ning bandara iki kudu dirungokake temenanan lan uga digatekake. Kaping telu, teka sak durunge jadwal, paling cepet 30 menit sak durunge jadwal budhal amarga ing 30 menit kuwi, jadwal bisa luwih cepet uga bisa luwih suwe. 

Emotion: surprise
Onok akeh uwong iku berpendapat, nek wong mbari ketindihen iku mergo mbari ditindiki karo demit. Dadi ketindihen iki kondisi awak kaku dan gak isok diobahno blas, tapi awakmu sadar nek awakmu iku wes tangi. Biasane sampe gak isok ngomong blas, ngeroso dodone diteken, angel ambekan, terus kemeringet. Dan sek akeh banget sing koyok iku mergo ditindiki karo demit. Padahal, tindihen iku gak onok hubungane karo demit. Tindihen iku onok nang istilah medis sing jenenge kelumpuhan turu. Penyebab utamane iku mergo proses sinkronasi utek ambek awak sing sempet keganggu pas lagi turu. Dadi gak onok yo hubungane tindihen ambek demit iku rek, wong penjelasan medis e ae onok lho.

Emotion: fear
Begal iku sebuah aksi ngerampas ndek tengah dalan sing carane ngentikno pengendarane. Begal iki biasane dilakoni nang dalanan sing adoh teko keramaian dan pas bengi. Biasane pembegal iki sampe ngancem nganggo senjata ben korbane gelem nyerahno harta sing diduweni korban iku mau. Begal iki wes melbu nang tindakan kekerasan sisan dan sakjane isok dilaporno nang polisi. Nang Islam, begal iku onok patang macem. Siji, nek begal iku mbunuh tanpa njupuk harta, berarti hukume pelaku dibunuh. Loro, nek begal iku mbunuh terus njupuk harta, berarti hukume pelaku dibunuh terus disalib. Telu, nek begal mek njupuk harta, berate hukume tangan ambek sikil pelaku dipotong bersilangan. Papat, nek begal mek gawe meden medeni, hukume pelaku iku dipenjara.

Emotion: fear
Biasane uwong sing nduwe rasa menyesal iku mergo de’e gopoh pas kate ngelakoni sesuatu. Makane iku, perlu sing jenenge ati-ati pas bertindak cek gak nyesel ndek akhir, opo maneh nek pilih keputusan penting. Nek semisal awakmu dikon milih, pertimbangno dengan ati-ati banget apik karo eleke teko masing-masing pilihan iku. Nek awakmu sek bingung, awakmu isok njaluk pendapat nang wong liyo. Dengan eroh api eleke, awakmu dadi luwe siap ambek segala resiko sing bakal mbok pilih. Soale awakmu wes ati-ati, dadi nek semisal onok penyesalan pun gak bakal sampe sing berlarut mergo awakmu kelingan resiko sing wes mbok persiapno iku mau.

Emotion: sad
Seragam iku klambi sing digawe karo sekelompok uwong nang siji organisasi, instansi, komunitas, utowo kelompok sing liyane sing nganggo klambi atek desain ambek werno sing podo. Biasane uwong nganggo seragam iku mergo wes dadi klambi wajibe de’e. Seragam iki wes onok ket jaman kerajaan mbiyen. Kabeh dayang, prajurit, ambek keluarga iku wes nganggo seragam. Tujuan nganggo seragam iku mau gawe nyudokno identitas ambek gampangno gawe ngelakoni ativitas kelompok iku mau. Manfaat teko nganggo seragam iku ben ketok kompak, gawe nyudokno identitas, ambek marakno rasa kepercayaan diri dadi meningkat. Fungsi teko seragam iku mau mulai teko ningkatno motivasi gawe karyawan, dadi identitas organisasi utowo perusahaan, karo ngekeki kenyamanan. 

Emotion: shame
Selama uripe, wong kui mesthi ngidolake wong. Idola kui sing dadi patokan wong kui ngelangkah. Kasarane, opo wae sing dilaoke idolane bakal dee etuti. Menurutku, idola kui ora mesthi artis. Sing paling penting kui idola duwe prestasi sing iso dituru. Artis pancen duwe prestasi nanging akeh wong liyane ning donyo iki sing uga duwe prestasi. Misale ora usah adoh-adoh, kakak kelas sing juara olimpiade nasional. Awak dhewe iso ngidolake wong kui. Mergo jarak sing cerak, awak dhewe malah iso takon langsung neng wonge piye carane dee entuk prestasi kui. Ora nutup kemungkinan, kakak kelas kui bakal bimbing awak dhewe seko awal. Iki malah luwih apik soale awak dhewe iso ngerasake langsung perubahan neng uripe awak dhewe.

Emotion: happy
Akeh sing ngomong yen pengalaman sing paling nyenengake kuwi pas jaman SMA amarga ning jaman SMA iki akeh kenangan lan wayahe bocah kuwi bisa dadi wong sing luwih dewasa. Pengalaman sing paling disenengi akeh bocah SMA kuwi salah sijine ya study tour utawa lunga maring njaba kutha kanggo rekreasi utawa sinau bareng ning industri utawa panggon sing nyediani wahana edukasi. Pengalaman iki sing paling nyenengake amarga bisa kumpul karo kanca-kanca lan ngelakoni perjalanan bareng karo rombongan. Uga biyasane jaman SMA iki ana kanca-kanca sing tingkah lakune marai ngguyu lan angel dilalekake. Study tour iki uga bisa dadi salah sawijine kenangan sing bisa diceritakke marang anak putu. 

Emotion: happy
Wong sing ora ngerti patrap lan gampang jupuk gaweane wong liya pancen nyebahi banget. Wong sing kaya ngene kudu ditegur utawa dikandani sing apik. Njupuk penggaweane wong liya nalika wonge isih bisa nyambut gawe ya rada kurang ajar. Mulane yen ketemu kanca utawa rekan kantor sing kaya ngene kene ora perlu wedi. Kene duweni hak sing padha karo wong liya, dadine yen ana ketidakadilan ya wis mesti kudu disuarakna. Kandha ning bos ya ora apa-apa nalika kene wis negur nanging ora digatekke. Sing paling penting aja nganti dadi wong jahat amarga royokan penggawean karo wong liya ana ing kantor utawa ana ing panggon ngendi wae.

Emotion: angry
Ono ae wong sing wedi ambek sing jenengen suntik. Suntik iku asline oar atek diwedeni polahe sing disuntikno iku obat kanggo ngobati penyakite wong sing disuntik iku maeng. Suntik iku termasuk corone ngelebokno obat sing jenisi koyok banyu nang jero awake uwong. Suntik iku bentuke koyok polpen sing ono penyetane terus duwure iku ono dome. Dome iku yo wes koyok umume dom tapi rodo gede soanel dome iku bolong ora buntu. Fungsine dome sing bolong tengae iku maeng kanggo ngelebokno obat sing bentuke cairan maeng nang jero awake menungso. Terus dome iku maeng mok digawe pisan terus dibuwak soale ben ora kecampuran ambek bekase wong sing mari disuntik sing kawitan.

Emotion: fear
Salah siji tren sing lagi marak banget iku jenengen mystery box. Dadi teko mystery box iki, pembeli bakal ngetokno duit dan entok barang ‘misterius’ alias gak terduga. Mbasio mystery box iki dadi tren, akeh banget sisi buruk sing onok teko kene. Berhubung jenenge mystery box, awak dewe gak bakal eroh iku isine apik opo elek, dan awak dewe kudu bayar dengan harga sing podo. Iyo nek entok barang sing apik, isok untuk awak dewe. Lah nek isine elek, berarti awak dewe malah dirugikno dong? Durung maneh tren iki didadekno ajang penipuan ambek oknum sing gak bertanggung jawab. Ngomonge mystery box, tapi isine malah kosong, padahal awak dewe wes bayar sesuai jumlah sing wes ditentukno. Jelas rugi banget lah dadine.

Emotion: happy
Semprotan antiserangga sing paling tak senengi wiwit biyen yaiku Baygon. Baygon iki bisa ngilangake serangga kaya nyamuk utawa coro nganggo teknologi kimia semprot sing canggih. Wong sing ngampang gilo ndelok serangga mestine bakal aman yen ana semprotan iki. Baygon luwih ekonomis tinimbang liyane amarga sithik wae wis bisa mateni coro sak keluargane. Baygon iki gampang dituku ning supermarket lan uga mesti akeh promo kaya gratisan lan uga potongan harga. Baygon iki wis kondhang wiwit jaman biyen lan terbukti dadi kesenengane masyarakat. Amarga kuwi, ayo tuku Baygon kanggo kenyamanan lan keamanan keluarga saka nyamuk lan coro sing bisa nyebarake penyaikit kapan wae. 

Emotion: disgusted
Ponakanku mesti wedine pol nag diomengi ambek makne. Yo asline pewrkoro sing dadekno wong ngamuk iku yo ora apik soale marakno mangkele atine wong sing ngamuk iku maeng. Tapi nag iso dadi wong iku yo ojo ngamukan soale ngamuk iku mesti marakno perkoro sing garai atine wong sing diamuk maeng yo geteng ambek deke. Opo maneh nag sing ngamuk iku maeng emak-emak sing wes duwe anak terus ngamuki anake yo tambah ora apik. Soale anak iku kudune dikandani ora kudu diseneni. Nak kakean diseneni mesti akhire nag kede iku ora bakal abot ambek wong tuane. Terus nag wes ngunuku sing salah yo awake dewe ora gurune, sekolahe,utowo liyane.

Emotion: fear
Ibuku kerep nyimpan panganan beku neng omah. Ibuku nyimpen kui ben adiku gampang maeme, soale adiku kui wongi kerep milih-milih panganan. Sak liyane kui, supoyo ibuku ora usah kerep masak neng omah. Salah siji sing jenis panganan beku sing kerep dituku kui karage. Karage kui panganan seko Jepang. Panganan kui digawe seko dagin pithik sing dipotong rodo cilik lan balunge wis diilangi. Bar kui dilumuri tepung banjur digoreng. Seminggu wingi, ibuku lagi wae nyimpen panganan beku kui. Nanging pas digoreng kui mambu. Seko jobo ora ono bedane karo pas kondisi isih enak. Nanging daginge kui keroso ono kecute lan yen diceraki neng irung ambu busuke iso keambu.

Emotion: disgusted
Nggolek barang ilang kuwi kadang ngerepotake, apa maneh yen barang kuwi penting kaya dompet, surat-surat penting, kartu identitas, lan barang sing ana hubungane karo administrasi, Barang-barang iki kudu ngliwati prosedur sing dawa lan ruwet. Salah sawijine ya njaluk surat kehilangan marang polisi. Nanging njaluk surat iki kadang ya ora cukup kanggo mbalekake barang ning wektu sing cepet. Surat kehilangan iki penting, nanging tindak lanjute kurang maksimal amarga ora kabeh instansi bisa cepet nangani kasus kelangan iki. Bedha karo motor sing duwe nomor rangka, surat lan identitas iki pancen kudu bisa dijaga dhewe yen sampek saiki solusine durung ana kanggo ngamanake. 

Emotion: happy
Yen awak dhewe diselingkuhi karo pasangane dhewe, awak dhewe ojo tekan percoyo nyelehke atine dhewe meneh neng dheweke. Soale, gedhe kemungkinane, wong kui bakal selingkuh meneh. Koyo manis opo wae kata-kata sing dienggo kanggo bujuk awak dhewe balikan meneh karo dheweke, ojo digagas. Angep wae kui swara angin sing liwat, ora ono isi. Pancen, ora ono sing iso ngebuktike 100% yen dheweke ora bakal selingkuh meneh, nanging kemungkinan kui tetep ono. Timabangane atine awak dhewe loro meneh, mending dirampungke sisan hubungane. Awak dhewe uga ora arep gawe perkoro kan. Awak dhewe uga ora pengen tekan ngantemi opo ngebales kanggo hal sing luwih parah neng wonge kui.

Emotion: angry
Jaman saiki, angka kriminal ning Indonesia tambah akeh. Akeh barang elektronik kaya HP, laptop, lan komputer sing ilang, kadang malah ning omah dhewe utawa ning kos sing kudune aman kanggo barang-barang kuwi. Nanging jaman saiki kabeh peralatan wis ana kode sing bisa dilacak. Salah siji contohe HP. Yen HP kuwi kesambung karo internet, HP kuwi bisa dilacak panggone ning ndi lewat email. Carane yaiku pertama mlebu ning salah sawijine web lan nyatetake nomor produksi hp. Banjung ning web sing dikelola Google kuwi, ana gambar peta sing nunjukake panggon HP kuwi. Nanging cara iki rada angel amarga ora kabeh HP bisa murup koneksi internete lan data ning jerone ora berubah. 

Emotion: happy
Biasane nek awak dewe dikeki surprise ulang tahun iku bakal ngeroso seneng banget sih. Tapi kadang onok momen ndek ndi awak dewe ngeroso gak seneng ambek surprise sing dikeki ambek koncomu. Isok ae teko rasa kuene sing awakmu gak seneng utowo printilan hadiah liyane sing awakmu gak seneng. Tapi iling, ojok sekali-kali ngomong gak seneng pas detik iku sisan. Iku isok marakno koncomu sing ngekeki surprise lara ati dan kecewa. Tetep terimoen dan tetep ngomong suwun gawe bentuk apresiasine. Nek wes berlalu suwe, baru awakmu ngomong nek awakmu iku gak seneng ambek rasa A sing dadi rasa kue sing pas iku, uutowo awakmu sakjane gak seneng karo printilan sing dikeki. Nek wes ngono, pasti koncomu isok luwe nerimo dan gak onok roso kesel. Dadi nek awakmu dikeki surprise sing gak mbok pingini, ojok lali tetep hargai.

Emotion: surprise
Wedi pas ate dioperasi iku wes lumrah dialami menungso opo maneh wong sing ora iso ngempet loro, yo tambah wedine ngapot. Terus operasi iku piye? Operasi yoiku penggawean nambani wong sing loro ambek cara bedah bagian sing loro maeng. Terus biasane wong sing dioperasi iku dikongkon poso disek ben stabil emosine utowo ambek kondisi awake barang. Terus Operasi iku biasane nag mari iki ono bekasi jahitan nang panggonan sing mari dioperasi maeng. Tapi sing jenenge operasi iku ora bakal dilakoni nag gak wes nemen lorone terus ora ono dalan liyane kejobo operasi tok pilihane. Soale dampake operasi yo akeh contone koyok bekas operasi sing ora iso ilang.

Emotion: fear
Wingi pas aku melok ngerayakno ulang tahune koncoku. Bocahe maeng ketok jumbul soale bocahe ora ngerti nag oleh hadiah sing ulang tahun sing koyok ngene teko bocah-bocah. Saking senenge bocahe maeng sampek nangis-nangis polahe senenge megilan tapi yo campur jumbul. Yo asline apik wae se soale jumbule maeng jurus nang perkoro sing apik soale iso dadekno wong liyo yo seneng ambek jumbule maeng. Mangkane wong-wong nang ono koncone sing ulang tahun mesti gawe perkoro ben sing ulang tahun maeng jumbul tapi mari ngunu seneng soale oleh hadiah ulang tahun. Masio hadiae iku ora bejaji tapi sing penting iku iso dadekno roso seneng sing bener-bener teko jero ati.

Emotion: surprise
Operasi kuwi sajane dudu prosedur medis sing medeni. Nanging operasi iki dadi medeni amarga ning film utawa ning TV digambarake kaya babagan sing serius lan taruhane nyawa, padahal operasi kuwi prosedure uga macem-macem lan dokter sing apik kuwi mesti ngewenehi solusi sing paling apik kanggo para pasien lan ora sembarangan. Operasi kuwi dadi medeni amarga ana wong sing meden-medeni lan nambahi crita ben para pasien sing kudune oleh sugesti apik iki malah oleh kabar sing kurang enak. Kamangka, sugesti aik marang pasien kuwi penting lan uga ora bakal marai pasien wedi marang prosedur operasi sing kudune bisa nyelametake nyawane dhewe. 

Emotion: fear
Minggu wingi pas aku mlayu-mlayu nang kampus ambek niat olah raga, moro-moro ono bocah mlayu buanter megilan terus aku mikir. Terus, aku noleh mengguri tibake ono asu mlayu ngajaki bocah iku maeng terus akhire aku mlayu sisan soale wedi dadi sasarane asu iku maeng. Nah polahe keweden aku wes mlayu sak banter-bantere, terus bocah sing diajaki iku maeng tak salip mari ngunu wes rumongso adoh aku terus leren sak delok. Terus masi mengguri bocah iku maeng moro-moro jipek kayu ate digawe gepuk asu maeng. Terus asune akhire mandek ambek mumet ae. Tapi terus ono wong sing ngewangi bocah iku maeng. Akhire bocah iku maeng yo langsung lunggu ambek megap-megap.

Emotion: fear
Wong gerang iku wes akeh sing nganjurno ojo sampek srengen tanpo ono sebabe. Lah wong srengen sing digarai wong ae isek kongkon sabar kok, opo maneh sing ora ono opo-opo terus srengen yo tambah ora oleh. Nah anjuran ngunu maeng ancene kanggo jogo martabat ambek  awake wong dewe-dewe soale sing jenenge srengen iku iso garai perkoro elek ora karuan, mboh iku maelh digetingi wong, maleh dienyek uwong, utowo tambah dadekno perkoro sing iso ngancem uripe wong sing srengen maeng. Mangkane kabeh wong iku dianjurno nag srengen iku oj sampek keterusan utowo kenemenen, soale iku ora apik. Padal nang kabeh kitab suci yo wes podo ngulangnoperkoro iku maeng.

Emotion: angry
Sing paling dienteni saka wong sing wis dadi temanten lan omah-omah kuwi ya anane keturunan. Nanging pemikiran iki wis ora sejalan karo jaman saiki amarga akeh perkara sing kudu dipertimbangake kaya lapangan penggaweyan, ekonomi, pendidikan, akses transportasi, lan akeh pertimbangan liyane. Kamangka, akeh temanten anyar sing nunda duwe anak amarga durung siyap karo keadaan finansial. Cara iki pancen apik kanggo ngendalikake ekonomi keluwarga lan nyiapke mental kanggo ndidik anak kanggo cara sing uga apik, nanging ya ana wae sing ora paham kondisi lan nyalahke perencanaan iki. Nanging jumlah penduduk ning Indonesia iki ya kudu dikendalikake lan kudu dimulai saka perencanaan keluwarga iki. 

Emotion: happy
Resesi 2023 iki marai akeh wong kang kuatir karo kebutuhan finansial. Akeh barang-barang sing regane mundhak amarga BBM ya regane mbludak. Salah siji solusi sing ditawarke karo para ahli ekonomi ya nyelengi nganggo aset sing gampang dicairke utawa mbalik maneh nyelengi ning bank konvensional. Para ahli ekonomi ora nyaranake kanggo nabung ning saham amarga sifate fluktuatif utawa nduwe pergerakan munggah lan mudhun sing cepet. Aset kang gampang dicairke kuwi kaya emas lan logam mulia amarga ngedole gampang lan mesti regane ora bedha adoh. Uga keuntungane saka nyelengi iki bisa tuku barang tanpa kredit lan bisa langsung lunas tanpa tambahan angsuran amarga wis nabung saka rekening utawa aset pribadi. Cara iki bisa nyelametake saka resesi 2023.

Emotion: happy
Selama awak dhewe urip kui paling ora pisan awak dhewe ngerasake pengalaman sing ora enak karo asu. Biasane awak dhewe dioyak karo khewan kui utowo kaget mergo digong-gongi. Awak dhewe ngeroso wedi lan jajal opo wae sing iso nyelamatke awak dhewe. Ono wong sing sangking wedine pas dioyak asu, dheweke mung meneng wae. Dheweke jongkok lan ngerungkul nyekeli dengkule. Ono wong sing pas dioyak asu dheweke mlayu. Mlayune malah iso luwih banget seko asu-asu sing ngoyak kui. Ono wong sing balik gertak asu-asune. Wong modelan koyo ngene iki kendel bangat. Biasane dheweke gertake kui nganggo nguncal watu neng asune opo pura-pura arep nguncal watu.

Emotion: fear
Awak dewe pasti tau ndelok nek dokter iku sering mraktekno cara wahing sing bener iku koyok yaopo. Tau gak mikir, lapo wahing ae kudu onok carane? Wong mek wahing ngono tok lho, atek diatur sisan. Tapi sadar gak, ben awak dewe wahing, iku pasti muncratno idu menjobo. Idu sing nyiprat iku mau isok dadi penularan penyakit soale nang kono iku ono akeh pirang jenis virus karo bakteri sing digowo. Makane tujuan wahing onok carane iku ben idu sing nyiprat iku gak nyebar nang ndi ndi dan mek nyiprat nang siji titik iku tok. Dadi gawe awakmu, nek wahing iku ojok ngawur ben droplet e iku gak nyebar.

Emotion: disgusted
Lulu kerja ning rumah sakit dadi perawat ning UGD. Wis bolak-balik Lulu iki weruh wong sing sekarat amarga lara lan uga sing paling medeni yaiku amarga kecelakaan. Lulu tau jaga bengi lan weruh pemandangan sing ora kepenak yaiku korban kecelakaan sing isih urip senajan bagian awake kaya tangan utawa sikil sing wis ajur utawa keamputasi. Pas isih rong sasi kerja ning UGD, Lulu isih sering ndredeg lan ngerasa wedi yen dikongkon jaga bengi. Dekne mesti kudu muntah lan ngerasa jantunge deg-degan parah, tangane uga kemringet. Banjur saiki wis kebiasaan, nanging ya isih ora napsu mangan yen ketemu wong sing lagi sekarat amarga ora mentala. 

Emotion: fear
Sing garai wong jumbul polahe ketinggalan bis pas lungo iku asline pirang-pirang. Perkoro-perkoro maeng ancene penting kanggo wong sing kari bes maeng. Tapi akeh wong sing nganggep nag mlaku utowo lungo bis kudu ati-ati ambek ora perlu ngelakoni perkoro-perkoro sepele sing iso dadekno kari bis. Perkoro maeng yo koyok metu teko bis nag bise leren nang terminal soale mesti suwe nag mandek nang terminal, terus telponan sampek lali nag bis ate budal, ambek cangkruk karo wong sing dodol jajan. Perkoro-perkoro maeng ancene gelek dilakoni ambek wong sing lungoan karo numpak bis soale kanggo ngilangno pikiran sing buntuk polahe pegel nang jero bis. 

Emotion: surprise